' غبرګونونه د مخکیني ولسمشر محمد اشرف غني څرګندونو ته په ځواب کې د افغان سولې خبرو لپاره د امریکا ځانګړي استازی زلمي خلیلزاد وايي: 'که له ده سره داسې کومه رښتینې وېره وه، نو د مرستې غوښتنه به یې کړې وه، چې ده و نه کړه، که ده ته ناڅاپه معلومه شوه، چې د ځواکونو کنټرول یې له لاسه ورکړی او باور پرې نه شي کولای، نو دا بیا د ده لخوا د ځواکونو د مدیریت او کنټرول په تړاو څه مانا لري؟ ' د افغانستان ملي امنیت ادارې پخوانی مشر رحمت الله نبیل بیا پر لوېدیځوالو 'ماهرینو ' تور پورې کوي چې د ده په وینا په لوی لاس یې د ښاغلي غني پر 'نېمګړتیاوو ' سترګې پټې کړې